รัฐบาลไทย-ข่าวทำเนียบรัฐบาล-กห. ย้ำกองทัพ คงเข้ม SQ เตรียมพร้อมสนับสนุนมาตรการผ่อนคลายระยะที่ 5 และช่วยดูแลช่วงเปิดเทอม [กระทรวงกลาโหม]
วันเสาร์ที่ 27 มิถุนายน 2563
กห. ย้ํากองทัพ คงเข้ม SQ เตรียมพร้อมสนับสนุนมาตรการผ่อนคลายระยะที่ 5 และช่วยดูแลช่วงเปิดเทอม [กระทรวงกลาโหม]
ย้ํากองทัพ คงเข้ม SQ เตรียมพร้อมสนับสนุนมาตรการผ่อนคลายระยะที่ 5 และช่วยดูแลช่วงเปิดเทอม
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ชัยชาญ ช้างมงคล รมช.กห. และ พล.อ.ณัฐ อินทรเจริญ ปล.กห. ได้ประชุมร่วมกับ กอ.รมน. นขต.กห.และเหล่าทัพ เพื่อติดตามการบริหารจัดการมาตรการกักตัวควบคุมโรคของรัฐและการช่วยเหลือประชาชน ระหว่างการควบคุมการแพร่ระบาดของ COVID-19  ณ ศูนย์บรรเทาสาธารณภัย กห. ในศาลาว่าการกลาโหม
สรุปสถานภาพคนไทยที่เดินทางผ่านสายการบินกลับจากต่างประเทศ ตั้งแต่ 4 ก.พ. ถึงปัจจุบัน และเข้าสู่สถานที่กักกันตัวของรัฐ ( State Quarantine ) จํานวน 26,886 คน ในสถานกักกันตัวที่กําหนด 43 แห่ง พบผู้ติดเชื้อและส่งเข้ารักษาระหว่างกักตัว 147 ราย ส่งกลับภูมิลําเนาแล้ว 20,027 คน ยังอยู่ระหว่างพักกักตัว 7,371 คน โดยระหว่าง 26-28 มิ.ย.63 จะมีคนไทยเดินทางจากต่างประเทศเข้ามาอีกจํานวน 1,428 คน ใน 10 เที่ยวบิน จากอังกฤษ อัมสเตอร์ดัม เนเธอร์แลนด์ ออสเตรเลีย บาห์เรน แอฟริกาใต้ เกาหลีใต้ และสิงค์โปร์
สําหรับสถานภาพของคนไทยที่เดินทางกลับจากประเทศรอบบ้าน ผ่านช่องทางผ่านแดนทางบก และเข้าสู่สถานที่กักกันตัวที่กําหนดในพื้นที่จังหวัด ( Local Quarantine ) ตั้งแต่ 10 เม.ย.63 ถึงปัจจุบัน รวม 34,518 คน ใน 647 สถานที่ทั่วประเทศ โดยยังอยู่ระหว่างพักกักตัว 3,585 คน
ขณะที่ กห.โดยทุกเหล่าทัพ ยังคงจัดกําลังทหาร เจ้าหน้าที่แพทย์ทหารและสถานที่สนับสนุนทํางานร่วมกับส่วนราชการต่างๆ อย่างต่อเนื่องกันมา ทั้งการเตรียมพร้อมโรงพยาบาลสนามรองรับกับภาวะวิกฤต ภารกิจคัดกรองการผ่านเข้าออกในทุกด่านชายแดนทางบก ทางน้ํา และท่าอากาศยานนานาชาติ ส่งต่อไปถึงการบริหารจัดการสถานที่กักกันตัวควบคุมโรคของรัฐ ( State Quarantine ) และภารกิจการกํากับดูแลความเรียบร้อยปลอดภัยของประชาชนตามมาตรการผ่อนคลายระยะต่างๆที่รัฐกําหนด
รวมทั้งยังคงภารกิจการช่วยเหลือประชาชนที่ได้รับผลกระทบต่อเนื่องกันมา ทั้งการบริจาคโลหิตเพื่อแก้ปัญหาวิกฤตการขาดแคลนโลหิตแล้วกว่า 3 ล้านมิลลิลิตร การผลิตหน้ากากอนามัยผ้ามอบให้ชุมชนกว่า 2.3 ล้านชิ้น การจัดตู้ปันสุขกว่า 360 ตู้รอบหน่วยทหาร ร่วมกับการมอบข้าวสารอาหารแห้งและเครื่องอุปโภคจําเป็นควบคู่กับการจัดรถครัวสนามประกอบอาหารเพื่อบรรเทาความเดือดร้อนกับประชาชนยามยังไม่สามารถใช้ชีวิตปกติ รวมทั้งการช่วยเหลือเกษตรกร ทั้งการนําผลผลิตการเกษตรในค่ายทหารจําหน่ายให้ประชาชนในราคาถูก การขนส่งและรับซื้อผลิตผลการเกษตรและประมง โดยเฉพาะผลไม้ตามฤดูกาลเพื่อการบริโภคภายในหน่วยทหารและกระจายไปยังชุมชนรอบข้าง การจัดชุดช่างเคลื่อนที่ช่วยซ่อมเครื่องมือการเกษตรที่เสียหาย และการช่วยเหลือทําสะอาดฆ่าเชื้อในสถานที่สาธารณะและโรงเรียน
พล.อ.ชัยชาญ‘ กล่าวว่า พล.อ.ประยุทธ์ จันทร์โอชา นรม.และรมว.กห.ฝากแสดงความขอบคุณและเป็นกําลังใจกับกําลังพลทุกเหล่าทัพและกอ.รมน. ที่สนับสนุนทําหน้าที่คัดกรองและมาตรการกักตัวควบคุมโรคของรัฐ รวมถึงการช่วยเหลือบรรเทาความเดือดร้อนของประชาชนตั้งแต่ต้นต่อเนื่องมา โดยย้ําว่าความร่วมมือของประชาชน รวมทั้งการทํางานหนักอย่างเข้มข้นและต่อเนื่องร่วมกันที่ผ่านมา ควบคู่กับความสามารถด้านการสาธารณสุข มีส่วนสําคัญยิ่งต่อการควบคุมการแพร่ระบาดจากภายนอกประเทศ โดยขอให้คงเข้มและพัฒนาความสามารถของมาตรการกักตัวควบคุมโรคต่อเนื่องกันไป  พร้อมกันนี้ พล.อ.ชัยชาญ’ ได้กําชับขอให้ทุกเหล่าทัพยังคงดํารงการช่วยเหลือและบรรเทาความเดือดร้อนของประชาชนต่อไป และให้เตรียมพร้อมสนับสนุนมาตรการผ่อนคลายระยะที่ 5 ที่จะมีขึ้น โดยเฉพาะการทําความเข้าใจกับประชาชนและช่วยสนับสนุนดูแลนักเรียนที่กําลังจะเปิดเทอมตามมาตรการทางสาธารณสุขที่กําหนด ทั้งนี้ขอให้ติดตามและเฝ้าระวังอย่างใกล้ชิดกับสถานการณ์การระบาดซ้ําที่อาจมีขึ้นหากละเลยหรือประมาท
........